Ttnadi ɣef uqcic-nni ur tufin ara, dɣa ufan taḍaḍect-is akked idammen deg yimi n tmeṭṭut-nni, dɣa uɣalen as-qqaren leflantegga tečča mmi-s, tenna-asen ur teččiɣ ara, asqqaren taḍaḍect-is a-tt-an deg yimi-m teččiḍ-tt, tuɣal tmeṭṭut-nni tesɛa iɣeblan akked wergaz-is ɣef waya. Ɛeddan wussan tuɣal s tadist tikkelt tis snat, dɣa ixdem-as akken izrem-nni akken ixdem i umezwaru, taḍaḍect-is igga-tt deg yimi-s dɣa yiwi aqcic-nni wis sin.